Ο **Στέφανος Τσιτσιπάς** (Αθήνα, 12 Αυγούστου 1998) είναι Έλληνας επαγγελματίας τενίστας. Θεωρείται ο καλύτερος Έλληνας αντισφαιριστής όλων των εποχών καθώς είναι και ο μοναδικός Έλληνας ο οποίος έχει φτάσει σε τελικό Γκραν Σλαμ. Αυτό το πέτυχε στο Γαλλικό Όπεν του 2021 και στο Αυστραλιανό Όπεν του 2023 χάνοντας και τις δύο φορές από τον Νόβακ Τζόκοβιτς. Έχει κατακτήσει συνολικά 12 τίτλους ATP, εκ των οποίων οι τρεις είναι σε τουρνουά της σειράς Masters 1000, στο Μόντε Κάρλο το 2021, το 2022 και το 2024 και ο ένας στα ATP Finals το 2019. Η υψηλότερη θέση που έχει βρεθεί στην παγκόσμια κατάταξη είναι το Νο 3. ενώ σήμερα κατέχει την θέση Νο 7.

Είναι ο πρώτος Έλληνας που έχει μπει στους 100 καλύτερους αντισφαιριστές και ο πρώτος (και μέχρι σήμερα ο μοναδικός) που κατέκτησε τίτλο Γκραν Σλαμ στην περίοδο των Open στην κατηγορία των εφήβων (Juniors), όταν κατέκτησε το διπλό του Γουίμπλεντον αγοριών το 2016 με συμπαίκτη τον Eσθονό Κένεθ Ράισμα.

Είναι γιος του Απόστολου Τσιτσιπά, από το Προάστιο Καρδίτσας, και της Yuliya Salnikova, Ρωσίδας πρώην επαγγελματία αντισφαιρίστριας. Ο παππούς του, Σεργκέι Σάλνικοφ, ήταν Ρώσος ποδοσφαιριστής και μάνατζερ.

Στις 18 Απριλίου του 2021 ο Στέφανος Τσιτσιπάς κέρδισε με 2-0 σετ τον Ρώσο Αντρέι Ρούμπλεφ στον τελικό του Μόντε Κάρλο Masters κι έγινε ο πρώτος Έλληνας αντισφαιριστής που κατακτά τίτλο Masters.

Αθλητική σταδιοδρομία
---------------------

### Πρώτα χρόνια

Ο Στέφανος Τσιτσιπάς γεννήθηκε στις 12 Αυγούστου 1998. Γιος του Αποστόλη Τσιτσιπά και της Τζούλιας Αποστόλη (το γένος Σαλνίκοβα) στην Καρδίτσα. Ο πατέρας του είναι Έλληνας και η μητέρα του Ρωσίδα με μια μικρή Ελληνική καταγωγή. Οι γονείς του ήταν επαγγελματίες τενίστες, ενώ η μητέρα του ήταν νούμερο 1 στην κατηγορία νέων τενιστών στη χώρα, εντός των κορυφαίων 200 παγκοσμίως και εκπροσώπησε την Σοβιετική Ένωση στο Φεντ Καπ. Δεν προχώρησε στην καριέρα της γιατί υπήρχαν περιορισμοί στην ελευθερία μετακίνησης εκείνη την εποχή. Ο πατέρας του εργαζόταν ως δάσκαλος της αντισφαίρισης στο ξενοδοχείο Αστήρ Παλλάς στη Βουλιαγμένη όταν γεννήθηκε ο Στέφανος. Αρχικά γνωρίστηκαν σε τουρνουά της Παγκόσμιας Ομοσπονδίας Τένις στην Αθήνα, όπου η μητέρα του ήταν παίκτρια και ο πατέρας του ήταν διαιτητής. Ο Στέφανος έχει τρία αδέλφια, τον Πέτρο, τον Παύλο και την Ελισάβετ, όλοι τους παίκτες του τένις.

Οι γονείς του Τσιτσιπά θυμούνται ότι ο γιος τους άρχιζε να παίζει σε πολύ μικρή ηλικία. Ο Στέφανος δήλωσε: *"Θυμάμαι ότι ήμουν τριών χρονών και χτύπαγα μπάλες με τον πατέρα μου στο κενό ανάμεσα στα μαθήματα. Θυμάμαι να βλέπω αγώνες στην τηλεόραση, όταν ήμουν μωρό. Δεν μπορώ να σας πω ποιος έπαιζε αλλά θυμάμαι ότι το παρακολουθούσα."* Συμμετείχε και σε άλλες αθλητικές δραστηριότητες, όπως κολύμβηση και ποδόσφαιρο (η μεγάλη αγάπη του μετά το τένις, πρότυπο του ο Ροναλντίνιο). Ο πατέρας του είπε ότι ο Στέφανος αποφάσισε ο ίδιος να γίνει τενίστας, ανακαλώντας τα λόγια του γιου του όταν "τον ξύπνησε στα μέσα της νύχτας" μετά από ένα τουρνουά στη Γαλλία στην ηλικία των 9 ετών, λέγοντας του "Πατέρα, έχω να σου πω κάτι. Θέλω να γίνω τενίστας, μου αρέσει ο ανταγωνισμός, μου αρέσει η πρόκληση."

Ο Στέφανος Τσιτσιπάς άρχισε να παρακολουθεί μαθήματα στον Σύλλογο Τένις της Γλυφάδας στην Αττική όταν ήταν έξι ετών, και από τότε έχει συνεχίσει εδώ και καιρό να προπονείται εκεί. Ο κύριος προπονητής ήταν ο πατέρας του, ο οποίος σπούδασε προπόνηση τένις στο Πανεπιστήμιο Αθηνών για να βοηθήσει τα παιδιά του. Το 2015, ο Τσιτσιπάς άρχισε να προπονείται στην ακαδημία Πάτρικ Μουράτογλου, χωρίζοντας τον χρόνο του ανάμεσα στη Γαλλία και την Ελλάδα εκείνη τη περίοδο. Το κόστος των ταξιδιών ήταν πολύ μεγάλο, δεν υπήρχε στήριξη από την ομοσπονδία αντισφαίρισης ή άλλο φορέα. Η αδερφή της μητέρας του τον στήριζε οικονομικά και γι' αυτό δηλώνει ευγνώμων.

### Επαγγελματική σταδιοδρομία

Τον Απρίλιο 2018 προκρίθηκε στον τελικό του ATP 500 Bαρκελώνης αλλά ηττήθηκε από τον Ραφαέλ Ναδάλ.

Τον Αύγουστο του 2018 ο Στέφανος Τσιτσιπάς κατάφερε να νικήσει τον Νόβακ Τζόκοβιτς και τον Κέβιν Άντερσον και προκρίθηκε για πρώτη φορά στην σταδιοδρομία του στον τελικό του Rogers Cup, που διεξήχθη στο Τορόντο. Μετά τη σπουδαία νίκη του επί του Τζόκοβιτς, πήγε στην κάμερα που κάλυπτε τον αγώνα και έγραψε στον φακό της "pray for Greece" θέλοντας να δείξει ότι δεν ξεχνά την καταστροφή που βίωσε η χώρα και να αποτελέσει ένα φόρο τιμής στα θύματα της. Στον τελικό του Rogers Cup (ATP 1000 MASTERS) ηττήθηκε από τον Ραφαέλ Ναδάλ.

Τον Οκτώβριο 2018 ο Τσιτσιπάς έγινε ο πρώτος Έλληνας που κερδίζει τίτλο ATP μετά την νίκη του με 2 - 0 σετ έναντι του Ernests Gulbis στον τελικό του Τουρνουά της Στοκχόλμης.

Στις 20 Ιανουαρίου 2019 ο Τσιτσιπάς νίκησε τον Ρότζερ Φέντερερ στο Αυστραλιανό Όπεν, προχωρώντας στη φάση των 8 του πρωταθλήματος. Την επόμενη ημέρα κέρδισε τον Ισπανό Μπαουτίστα Αγκούτ και πέρασε στους ημιτελικούς του Australian Open.

Στις 23 Φεβρουαρίου 2019 ο Στέφανος Τσιτσιπάς νίκησε τον Νταβίντ Γκοφέν στον ημιτελικό του τουρνουά της Μασσαλίας και προκρίθηκε στον τελικό. Στον τελικό έπαιξε με τον Μίκαϊλ Κουκούσκιν και τον νίκησε με 2 - 0.

Στις 5 Μαΐου 2019 ο Στέφανος Τσιτσιπάς επικράτησε του Ουρουγουανού Πάμπλο Κουέβας (νούμερο 67 του κόσμου) με 2-0 σετ (6-3,7-6) στον τελικό του Millennium Estoril Open, που πραγματοποιήθηκε στο Εστορίλ της Πορτογαλίας. Αυτός ήταν ο τρίτος τίτλος για τον Έλληνα πρωταθλητή και πρώτος στην χωμάτινη επιφάνεια.

Στις 12 Μαΐου 2019 έχασε στον τελικό του ATP MASTERS 1000 της Μαδρίτης από τον Νόβακ Τζόκοβιτς με 2-0 σετ. Στα ημιτελικά είχε κερδίσει για πρώτη φορά τον Ραφαέλ Ναδάλ.

Στις 16 Νοεμβρίου του 2019 κέρδισε με 2-0 σετ τον Ρότζερ Φέντερερ (6-3, 6-4) και προκρίθηκε στον μεγάλο τελικό των ATP Finals, που διεξήχθησαν στο Λονδίνο. Στον τελικό την επομένη (17 Νοεμβρίου) κέρδισε τον Ντόμινικ Τιμ και αναρριχήθηκε στην 5η θέση στην παγκόσμια κατάταξη.

Στις 18 Απριλίου του 2021 ο Στέφανος Τσιτσιπάς κέρδισε με 2-0 σετ (6-3, 6-3) τον Ρώσο Αντρέι Ρούμπλεφ στον τελικό του Μόντε Κάρλο Masters κι έγινε ο πρώτος Έλληνας αντισφαιριστής που κατακτά τίτλο Masters.

Στις 11 Ιουνίου του 2021 νίκησε στον πρώτο χρονικά ημιτελικό του Ρολάν Γκαρός τον Αλεξάντερ Ζβέρεφ και έγινε ο πρώτος Έλληνας που φτάνει σε τελικό Γκραν Σλαμ. Δύο μέρες μετά στον τελικό έχασε με 3–2 σετ (6-7, 2-6, 6-3, 6-2, 6-4) από τον Νόβακ Τζόκοβιτς .

Στις 17 Απριλίου του 2022 κέρδισε για δεύτερη συνεχόμενη χρονιά το τουρνουά του Μόντε Κάρλο Masters κερδίζοντας με 2-0 σετ τον Alejandro Davidovich Fokina.

Τον Μάϊο 2022 στο ATP MASTERS 1000 της Μαδρίτης έφτασε μέχρι τα ημιτελικά αλλά αποκλείστηκε από τον Αλεξάντερ Ζβέρεφ.

Στις 25 Μαΐου 2022 έφτασε μέχρι τον τελικό του Internazionali BNL d' Italia (Ρώμη - MASTERS 1000) αλλά έχασε από τον Νόβακ Τζόκοβιτς με 2-0 σετ.

Στο Τουρνουά του Ρολαν Γκαρός αποκλείστηκε από τον Holger Rune στον τέταρτο γύρο.

Μετά από τον αποκλεισμό του στα Τουρνουά του Χάλε και της Στουτγκάρδης, ο Τσιτσιπάς, στις 25 Ιουνίου 2022, κέρδισε τον πρώτο του τελικό στο γρασίδι στη Μαγιόρκα (ATP 250). Στον τελικό αντιμετώπισε τον Roberto Bautista Agut.

Στο Τουρνουά του Γουίμπλεντον αποκλείστηκε μόλις στον τρίτο γύρο από τον Νικ Κύργιος.

Στις 22 Αυγούστου 2022 έχασε στον τελικό του ATP MASTERS 1000 Σινσινάτι από τον Μπόρνα Κόριτς με 2-0 σετ.

Τον Οκτώβριο 2022 έφτασε στον τελικό του τουρνουά της Αστάνα (ATP 500) αλλά έχασε από τον Νόβακ Τζόκοβιτς με 2-0 σετ. Τον ίδιο μήνα στο Τουρνουά της Στοκχόλμης έφτασε στον τελικό αλλά έχασε από τον Ρουν.

Τον Νοέμβριο 2022 συμμετείχε στο ATP FINALS. Στον πρώτο αγώνα ηττήθηκε από τον Νόβακ Τζόκοβις με 2-0 σετ και στον δεύτερο αγώνα κέρδισε τον Μεντβέντεφ 2-1 σετ.

Στις 29 Ιανουαρίου του 2023 δεν τα κατάφερε στον δεύτερο τελικό Γκραν Σλαμ της καριέρας του και «λύγισε» με 3-0 σετ (6-3, 7-6, 7-6) στον τελικό του Australian Open από τον Νόβακ Τζόκοβιτς. Έχασε παράλληλα ιστορική ευκαιρία αφού με νίκη θα ανέβαινε στο Νο1 της Παγκόσμιας κατάταξης.

Τον Αύγουστο του 2023 κέρδισε τον 10ο τίτλο του, στο Οπεν του Λος Καμπος.

Grand Slam Χρονοδιαγράμματα απόδοσης| Τουρνουά | 2017 | 2018 | 2019 | 2020 | 2021 | 2022 | 2023 | 2024 |
| --- | --- | --- | --- | --- | --- | --- | --- | --- |
| Αυστραλιανό Όπεν | Q2 | 1R | SF | 3R | SF | SF | F | 4R |
| Ρολάν Γκαρός | 1R | 2R | 4R | SF | F | 4R | QF |  |
| Γουίμπλεντον | 1R | 4R | 1R | NH | 1R | 3R | 4R |  |
| Αμερικανικό Όπεν | Q3 | 2R | 1R | 3R | 3R | 1R | 2R |  |
| Νίκες–Ήττες | 0–2 | 5–4 | 8–4 | 8–3 | 12–4 | 10–4 | 14–4 | 3–1 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **W** |  F  | SF | QF | #R | RR | Q# | A | NH |

### Συμμετοχή σε Ολυμπιακούς Αγώνες

Το 2021 ο Τσιτσιπάς συμμετείχε στους Θερινούς Ολυμπιακούς Αγώνες 2020 στο Τόκιο, στο μονό ανδρών, όπου αποκλείστηκε στον 3ο γύρο, και στο μικτό διπλό μαζί με την Μαρία Σάκκαρη, όπου αποκλείστηκαν στα προημιτελικά.

Κοινωνική προσφορά
------------------

Σημαντική ήταν η κινητοποίησή του για τους πυρόπληκτους της φονικής πυρκαγιάς στο Μάτι Αττικής. Κάλεσε στον προσωπικό λογαριασμό του στα social media τους ακόλουθους του να συνδράμουν στην ενίσχυση και ο ίδιος έδωσε πρώτος το παράδειγμα με 5000 ευρώ. Τον πρώτο του ATP τίτλο (2018) αφιέρωσε στον DJ Avicii ο οποίος απεβίωσε τη χρονιά αυτή.

Πρότυπό του ο Ρότζερ Φέντερερ και ο Ελβετός Στάνισλας «Σταν» Βαβρίνκα όπως και ο Αργεντινός Χουάν Μάρτιν ντελ Πότρο.

Προσωπική ζωή
-------------

Με ανάρτηση του στις 12 Ιουλίου 2019 στο Twitter, ο Στέφανος Τσιτσιπάς βρέθηκε στο επίκεντρο κριτικής για σεξισμό, καθώς έγραψε «Άραγε, όσες παρκάρουν χάλια να έχουν άπλυτα πιάτα;», με τον ίδιο να αφαιρεί το σχόλιο ύστερα από αντιδράσεις άλλων χρηστών.

Τον Αύγουστο του 2021 ανέφερε σε συνέντευξη του σε ξένο μέσο ότι αρνείται να εμβολιαστεί κατά του κορονοϊού Sars-CoV-2, υπεύθυνου για την πανδημία Covid-19, καθώς δεν είναι υποχρεωτικό. Ανέφερε επίσης ότι δεν έχει δοκιμαστεί επαρκώς και οι νέοι θα είναι καλό να περάσουν τον ιό για να χτιστεί ανοσία. Η δήλωση προκάλεσε αντιδράσεις σε Ελληνικά και ξένα μέσα. Το επόμενο διάστημα πάντως, ο Τσιτσιπάς εμβολιάστηκε κατά του ιού με το μονοδοσικό εμβόλιο της Johnson & Johnson, όπως έγινε γνωστό αρχές του 2022.

Δείτε επίσης
------------

* Πέτρος Τσιτσιπάς

Παραπομπές
----------

1. ↑  «Stefanos Tsitsipas, ATP Tour, Tennis». *ATP Tour*. Αρχειοθετήθηκε από το πρωτότυπο στις 17 Απριλίου 2021. Ανακτήθηκε στις 17 Απριλίου 2021. CS1 maint: Unfit url (link)
2. ↑  «Stefanos Tsitsipas, ATP Tour, Tennis». *ATP Tour*. Αρχειοθετήθηκε από το πρωτότυπο στις 30 Σεπτεμβρίου 2022. Ανακτήθηκε στις 30 Σεπτεμβρίου 2022.
3. ↑  «Stefanos Tsitsipas | Titles and Finals | ATP Tour | Tennis». *ATP Tour*. Ανακτήθηκε στις 9 Οκτωβρίου 2022.
4. ↑  «Stefanos Tsitsipas | Rankings History | ATP Tour | Tennis». *ATP Tour*. Ανακτήθηκε στις 9 Οκτωβρίου 2022.
5. ↑
6. ↑  Στέφανος Τσιτσιπάς: Η διαδρομή προς την καταξίωση, CNN Greece, 12 Αυγούστου 2018.
7. ↑  Στέφανος Τσιτσιπάς: Ο μικρός με τα μεγάλα κατορθώματα, kathimerini.gr, 12 Αυγούστου 2018.
8. ↑  ««Πρίγκιπας» στο Μόντε Κάρλο ο Τσιτσιπάς! (video)». *agones.gr*. Ανακτήθηκε στις 28 Απριλίου 2021.
9. ↑  «Επίσκεψη στο Προάστιο ο Στέφανος Τσιτσιπάς neosagon.gr». 15 Ιουλίου 2019. Αρχειοθετήθηκε από το πρωτότυπο στις 7 Ιουνίου 2021. Ανακτήθηκε στις 25 Μαΐου 2023.
10. ↑  Salnikova, Julia (26 Φεβρουαρίου 2019). «Stefanos grandfather #SergeiSalnikov». *Instagram*. Αρχειοθετήθηκε από το πρωτότυποΑπαιτείται δωρεάν εγγραφή στις 26 Δεκεμβρίου 2021.
11. 1 2  Rothenberg, Ben. «Stefanos Tsitsipas Balances His Greek and Russian Sides to Rise in Tennis». *New York Times*. Ανακτήθηκε στις 12 Αυγούστου 2018.
12. ↑  «Boy Meets World: Rising Star Tsitsipas Outlasts Donaldson In Fifth Set». *Tennis.com*. Αρχειοθετήθηκε από το πρωτότυπο στις 6 Σεπτεμβρίου 2019. Ανακτήθηκε στις 12 Αυγούστου 2018.
13. ↑  «The night where Stefanos Tsitsipas' life changed». *Tennis World USA*. Ανακτήθηκε στις 12 Αυγούστου 2018.
14. 1 2  «Oι Στέφανος και Απόστολος Τσιτσιπάς στο». *Tennis News (in Greek)*. Αρχειοθετήθηκε από το πρωτότυπο στις 12 Αυγούστου 2018. Ανακτήθηκε στις 12 Αυγούστου 2018.
15. 1 2  «Rain gives Tsitsipas an extra day of rest». *ITF Tennis*. Αρχειοθετήθηκε από το πρωτότυπο στις 28 Αυγούστου 2019. Ανακτήθηκε στις 12 Αυγούστου 2018.
16. ↑  «Roland-Garros. Mouratoglou : "Un petit trou de génération évident"». *Ouest France*. Ανακτήθηκε στις 12 Αυγούστου 2018.
17. ↑  «Tsitsipas, il talento greco che viaggia veloce». *Tennis Circus (in Italian)*. Ανακτήθηκε στις 12 Αυγούστου 2018.
18. ↑  «ΜΟΝΟ ΠΕΡΗΦΑΝΙΑ! (vids)». tennisnews. Ανακτήθηκε στις 10 Οκτωβρίου 2022.
19. ↑  «Στάχτη και δάκρυα απέμειναν μόνο στο Μάτι Αττικής». *www.cnn.gr*.
20. ↑  «Ο Ναδάλ λύγισε τον απίθανο Τσιτσιπά στον τελικό του Rogers Cup!». eurohoops. Ανακτήθηκε στις 10 Οκτωβρίου 2022.
21. ↑  «Sensational Tsitsipas Makes Greek History In Stockholm, Claims Maiden Title». atptour. Ανακτήθηκε στις 10 Οκτωβρίου 2022.
22. ↑  Jurejko, Jonathan (2019-01-20). «Roger Federer beaten by Stefanos Tsitsipas in Australian Open fourth round» (στα αγγλικά).. Ανακτήθηκε στις 2019-01-20.
23. ↑  «Ασταμάτητος ο Τσιτσιπάς - Στον ημιτελικό του Αυστραλιανού Open». Αρχειοθετήθηκε από το πρωτότυπο στις 24 Ιανουαρίου 2019.
24. ↑  «Τσιτσιπάς: Στον τελικό του τουρνουά της Μασσαλίας». *ZOX.gr*. Αρχειοθετήθηκε από το πρωτότυπο στις 21 Οκτωβρίου 2020. Ανακτήθηκε στις 24 Φεβρουαρίου 2019.
25. ↑  «Tsitsipas Wins First Clay-Court Title In Estoril». atptour. Ανακτήθηκε στις 10 Οκτωβρίου 2022.
26. ↑  «Djokovic Beats Tsitsipas For Madrid Title, Tying Nadal's Masters 1000 Record». atptour. Ανακτήθηκε στις 11 Οκτωβρίου 2022.
27. ↑  «Stefanos Tsitsipas beats Dominic Thiem to win ATP Finals title». bbc. Ανακτήθηκε στις 10 Οκτωβρίου 2022.
28. ↑  ««Πρίγκιπας» στο Μόντε Κάρλο ο Τσιτσιπάς! (video)». *agones.gr*. Ανακτήθηκε στις 28 Απριλίου 2021.
29. ↑  «Stefanos Tsitsipas becomes first Greek to reach Grand Slam final at French Open». *Greek Herald* (στα Αγγλικά). 11 Ιουνίου 2021. Ανακτήθηκε στις 15 Ιουνίου 2021.
30. ↑  «ΑΠΟΛΥΤΟΣ ΚΥΡΙΑΡΧΟΣ ΣΤΟ MONTE-CARLO Ο ΤΣΙΤΣΙΠΑΣ! (vids)». tennisnews. Ανακτήθηκε στις 10 Οκτωβρίου 2022.
31. ↑  «Σταμάτησε τον Στέφανο ο Zverev (vids)». tennisnews. Ανακτήθηκε στις 10 Οκτωβρίου 2022.
32. ↑  «Αυτοκράτορας ξανά ο Djokovic! (vids)». tennisnews. Ανακτήθηκε στις 10 Οκτωβρίου 2022.
33. ↑  «O Rune απέκλεισε τον Τσιτσιπά (vids)». tennisnews. Ανακτήθηκε στις 10 Οκτωβρίου 2022.
34. ↑  «Η Μαγιόρκα του ανήκει!». tennisnews. Ανακτήθηκε στις 10 Οκτωβρίου 2022.
35. ↑  «Ο Κύργιος απέκλεισε τον Τσιτσιπά και μπήκε 16άδα (vids)». tennisnews. Ανακτήθηκε στις 10 Οκτωβρίου 2022.
36. ↑  «"Λύγισε" τον Στέφανο και κατέκτησε το Σινσινάτι ο Coric (vids)». tennisnews. Ανακτήθηκε στις 10 Οκτωβρίου 2022.
37. ↑  «90ή κούπα για τον αδιανόητο Nole! (vids)». tennisnews. Ανακτήθηκε στις 10 Οκτωβρίου 2022.
38. ↑  «Κέρδισε Τσιτσιπά και κατέκτησε τη Στοκχόλμη ο Rune (vids)». tennisnews. Ανακτήθηκε στις 24 Οκτωβρίου 2022.
39. ↑  «Ο Nole κέρδισε ξανά τον Στέφανο και έβαλε βάσεις για πρόκριση (vids)». tennisnews.gr. Ανακτήθηκε στις 15 Νοεμβρίου 2022.
40. ↑  Χολίδης, Κώστας. «Τσιτσιπάς - Μεντβέντεφ 2-1: Με ανατροπή ψυχής ο Στέφανος έκανε αποφασιστικό βήμα για τα ημιτελικά». sport24. Ανακτήθηκε στις 18 Νοεμβρίου 2022.
41. ↑  «Τσιτσιπάς - Τζόκοβιτς 0-3: Πάλεψε αλλά «λύγισε» ο Στέφανος κόντρα στο... ρομπότ από την Σερβία (video)». *agones.gr*. Ανακτήθηκε στις 9 Φεβρουαρίου 2023.
42. ↑  Ντζάνης, Δημήτρης. «Τσιτσιπάς: Aπό τη Στοκχόλμη, μέχρι το Λος Κάμπος οι 10 τίτλοι του». Ανακτήθηκε στις 11 Οκτωβρίου 2023.
43. ↑  «Stefanos Tsitsipas». *ATP Tour*. Ανακτήθηκε στις 7 Ιουνίου 2021.
44. ↑  «Stefanos Tsitsipas». *ATP Tour*. Ανακτήθηκε στις 7 Ιουνίου 2021.
45. ↑  «Stefanos Tsitsipas». *ATP Tour*. Ανακτήθηκε στις 7 Ιουνίου 2021.
46. ↑  «Stefanos Tsitsipas». *ATP Tour*. Ανακτήθηκε στις 7 Ιουνίου 2021.
47. ↑  «Stefanos Tsitsipas». *ATP Tour*. Ανακτήθηκε στις 7 Ιουνίου 2021.
48. ↑  «Stefanos Tsitsipas | Player Activity | ATP Tour | Tennis». *ATP Tour*. Ανακτήθηκε στις 13 Ιουνίου 2022.
49. ↑  «Stefanos Tsitsipas | Player Activity | ATP Tour | Tennis». *ATP Tour*. Ανακτήθηκε στις 31 Ιανουαρίου 2023.
50. ↑  «Stefanos Tsitsipas | Player Activity | ATP Tour | Tennis». *ATP Tour*. Ανακτήθηκε στις 10 Απριλίου 2024.
51. ↑  «Πάλεψε σαν θηρίο ο Τσιτσιπάς, νίκησε ο καλύτερος Μεντβέντεφ (vids)». *SDNA*. 28 Ιανουαρίου 2022. Ανακτήθηκε στις 28 Ιανουαρίου 2022.
52. ↑  «Tennis - HUMBERT Ugo vs TSITSIPAS Stefanos - Third Round Results» Check `|url=` value (βοήθεια). *..* (στα Αγγλικά). Ανακτήθηκε στις 14 Αυγούστου 2021. [*νεκρός σύνδεσμος*]
53. ↑  «Αποκλείστηκαν με ψηλά το κεφάλι οι Τσιτσιπάς-Σάκκαρη (2-1)». *ΤΑ ΝΕΑ*. 29 Ιουλίου 2021. Ανακτήθηκε στις 14 Αυγούστου 2021.
54. ↑  «Έρανο για την εθνική τραγωδία στο Μάτι ξεκίνησε ο πρωταθλητής Στέφανος Τσιτσιπάς». *www.athensvoice.gr*.
55. ↑  «Στον DJ Avicii αφιέρωσε τον τίτλο του ο Τσιτσιπάς!». *sportsroom.gr*. [*νεκρός σύνδεσμος*]
56. ↑  «Τσιτσιπάς: Η σεξιστική ανάρτηση για γυναίκες-παρκάρισμα-πιάτα προκάλεσε σάλο». *Έθνος*. 12 Ιουλίου 2019. Ανακτήθηκε στις 15 Ιουλίου 2019.
57. ↑  IEFIMERIDA.GR, NEWSROOM (12 Ιουλίου 2019). «Σεξιστικό σχόλιο του Στέφανου Τσιτσιπά -Αναγκάστηκε να το σβήσει [εικόνα] | ΖΩΗ». *iefimerida.gr*. Ανακτήθηκε στις 15 Ιουλίου 2019.
58. ↑  «Το σεξιστικό σχόλιο του Τσιτσιπά που προκάλεσε σάλο». *ΤΑ ΝΕΑ*. 12 Ιουλίου 2019. Ανακτήθηκε στις 15 Ιουλίου 2019.
59. ↑  in.gr (12 Ιουλίου 2019). «Το σχόλιο του Τσιτσιπά που προκάλεσε αντιδράσεις στο Twitter». *in.gr*. Ανακτήθηκε στις 15 Ιουλίου 2019.
60. ↑  «Σεξιστικό tweet από Τσιτσιπά!». *newsit.gr*. 12 Ιουλίου 2019.
61. ↑  Reuters. «Stefanos Tsitsipas refuses to take vaccine unless it becomes mandatory on tour». *CNN*. Ανακτήθηκε στις 19 Αυγούστου 2021.
62. ↑  IEFIMERIDA.GR, NEWSROOM (19 Αυγούστου 2021). «Νέα δήλωση Τσιτσιπά για το εμβόλιο: Δεν είμαι κατά, αλλά δεν έχει δοκιμαστεί αρκετά | ΣΠΟΡ». *iefimerida.gr*. Ανακτήθηκε στις 19 Αυγούστου 2021.
63. ↑  «Στέφανος Τσιτσιπάς: Πρώτη αντίδραση μετά τον σάλο για τον εμβολιασμό». *Έθνος*. 18 Αυγούστου 2021. Ανακτήθηκε στις 19 Αυγούστου 2021.
64. ↑  «Tsitsipas: "I will be vaccinated only if it becomes mandatory" | ATHENS 9,84». *ΑΘΗΝΑ 9,84* (στα Αγγλικά). 17 Αυγούστου 2021. Ανακτήθηκε στις 19 Αυγούστου 2021.
65. ↑   Άρθρο στην Καθημερινή (07.01.2022). "Τσιτσιπάς: Εμβολιάστηκε ο Έλληνας τενίστας"

Εξωτερικοί σύνδεσμοι
--------------------

Αποτελέσματα ATP
* 
* 
* Αρχειοθετήθηκε 2016-06-08 στο Wayback Machine.
* 
*